સામગ્રી: યુવતીઓ અદાલતમાં

આ મામલે મંગળવારે વળાંક આવ્યો કે જ્યારે બન્ને છોકરીઓએ ઇસ્લામાબાદમાં હાઈકોર્ટના મુખ્ય ન્યાયાધીશને કહ્યું કે તેમની ઉંમર 18 વર્ષ અને 20 વર્ષ થઈ ગઈ છે અને તેમણે પોતાની મરજીથી ઇસ્લામ અંગીકાર કર્યો છે.. 

બીબીસી સંવાદાતા ફરહાન રફીએ જણાવ્યું કે બન્ને પીડિત છોકરીઓએ ઇસ્લામાબાદ હાઈકોર્ટમાં એક અરજી દાખલ કરી હતી. 

જેમાં તેમણે સરકારને કહ્યું હતું કે સરકારી એજન્સીઓ અને મીડિયા દ્વારા તેમને હેરાન કરવામાં આવી રહી છે અને આના પર રોક લગાવવામાં આવે. તેમણે સરકારને એવું પણ કહ્યું કે આ ઘટના બાદ તેમના જીવ પર જોખમ છે એટલે તેમને સુરક્ષા આપવામાં આવે. 

કોર્ટે બન્ને છોકરીઓને સુરક્ષા આપી દીધી છે. હાઈકોર્ટે બન્નેને સુરક્ષા પૂરી પાડવા માટે ઇસ્લામાબાદના નાયબ કમિશનરને આદેશ આપ્યો છે.

કોર્ટે એવું પણ કહ્યું કે બન્ને યુવતીઓ ઇસ્લામાબાદની બહાર નહીં જઈ શકે. કોર્ટે બન્ને યુવતીના પતિઓને પણ સુરક્ષા પૂરી પાડવા આદેશ આપ્યા છે. 

અરજીમાં છોકરીઓએ કહ્યું હતું કે પાકિસ્તાનના બંધારણ અનુસાર તેમને ધર્મ પસંદ કરવાની છૂટ છે અને આવું તેમણે પોતાની મરજીથી કર્યું છે. 

ઇસ્લામાબાદ હાઈકોર્ટે મુખ્ય ન્યાયાધીશ જસ્ટિસ અહતર મિનઅલ્લાહને કહ્યું કે કેટલીક શક્તિઓ પાકિસ્તાનની છબી ખરાબ કરવા માગે છે. 

તેમનું કહેવું હતું કે 'પાકિસ્તાનમાં લઘુમતીઓના અધિકાર સંપૂર્ણ રીતે સુરક્ષિત છે. પાકિસ્તાનમાં લઘુમતીઓના અધિકાર બીજા દેશોની સરખામણીમાં વધુ છે.'

'મારી દીકરીઓ સગીર વયની'

જોકે, છોકરીઓના પિતાનું કહેવું છે કે તેમની બન્ને પુત્રીઓ સગીર વયની છે. જેમની ઉંમર 13 અને 15 વર્ષની છે. 

એક વીડિયો સામે આવ્યો છે, જેમા છોકરીઓના પિતા હરીલાલ કહે છે, "તેઓ બંદૂક લઈને આવ્યા અને તેમણે મારી પુત્રીઓનું અપહરણ કરી લીધું. આ ઘટનાને આઠ દિવસ થઈ ગયા અને હજુ સુધી આ મામલે કંઈ થયું નથી."

"મને એમની મળવા નથી દેતા. એમાંથી એક 13 વર્ષની છે અને બીજી 15 વર્ષની."

"અમારી સાથે કોઈ વાત પણ નથી કરી રહ્યું. હું બસ એટલું ઇચ્છું છું કે કોઈ આવે અને મારી પુત્રીઓને મારી પાસે લઈ આવે. પોલીસ કહી રહી છે કે આજ નહીં તો કાલે આ મામલાનો ઉકેલ આવી જશે."

"પણ હજુ સુધી કોઈ કાર્યવાહી થતી જોવા નથી મળી રહી."

છોકરીઓના પિતા પર પણ એક વીડિયો સોશિયલ મીડિયા પર વાયરલ થઈ રહ્યો છે, જેમાં કથિત રીતે બન્ને છોકરીઓ રડતાંરડતાં જણાવી રહી છે કે નિકાહ બાદ તેમને માર પડી રહ્યો છે. 

જોકે, મંગળવારે ઇસ્લામાબાદ હાઈકોર્ટમાં આ વીડિયોનો કોઈ ઉલ્લેખ નહોતો કરાયો....\nઅગાઉની સામગ્રીનો સારાંશ નીચે મુજબ કરી શકાય છે:
પાકિસ્તાનમાં બે હિંદુ છોકરીઓના કથિત અપહરણ અને બાદમાં બળજબરીપૂર્વક ધર્મપરિવર્તનની ઘટના ઇસ્લામાબાદ હાઈકોર્ટ સુધી પહોંચી ગઈ છે.